社會福利署

社會福利署係香港特別行政區政府勞工及福利局轄下嘅部門，專責管理香港嘅社會福利等事務，現任署長係梁松泰。

主要福利服務

社會保障
喺香港，社會保障嘅整體目標，係幫助社會上需要經濟或物質援助嘅人士，應付基本同特別需要。

家庭同兒童福利服務
家庭同兒童福利服務嘅目標，係維繫同加強家庭凝聚力，促進家庭和睦，協助個人同家庭預防或應付問題，並為未能夠自行應付需要嘅家庭提供協助。

醫務社會服務
醫務社會工作者進駐公立醫院同專科診所，擔當住聯繫醫務同社會服務嘅重要角色，協助病人達至康復同融入社會。

康復服務
康復服務嘅目標係協助殘疾人士盡量發展體能、智能同適應社群生活嘅能力，鼓勵佢哋融入社會，令佢哋享有同其他人一樣嘅平等權利。

安老服務
透過一系列支援服務，以照顧長者各方面嘅需要同提升佢哋嘅生活質素，並盡量幫助佢哋留喺熟悉嘅社區環境生活。

青少年服務
推行多種計劃同活動，以幫助青少年成為對社會負責同有貢獻嘅一員。

違法者服務
透過社區為本嘅康復服務同住院服務，協助違法者重返社會，成為守法公民。

歷任署長
巴瑯
陶雅禮
魯佐之
李福逑
李春融
程尚文
湛保庶
陳方安生
黃錢其濂
簡德倫
冼德勤
梁建邦
林鄭月娥
鄧國威
余志穩
聶德權
葉文娟
梁松泰（2019年10月9號—)

香港特別行政區政府 社會福利署

香港政府部門